
	COMISIA JURIDICĂ,

DE DISCIPLINĂ ŞI IMUNITĂŢI
	COMISIA PENTRU APĂRARE, ORDINE PUBLICĂ ŞI SIGURANŢĂ NAŢIONALĂ

	Nr.4c-13/959/2018
	4c-15/725/2018


Bucureşti, 30.10.2018  

PLx 616/2018

Către:

BIROUL PERMANENT

AL

CAMEREI DEPUTAŢILOR,


Vă înaintăm, alăturat, RAPORTUL COMUN asupra Proiectului de Lege privind declasificarea unor documente, transmis Comisiei juridice, de disciplină şi imunităţi şi Comisiei pentru apărare, ordine publică şi siguranţă naţională  pentru examinare în fond, cu adresa PL x. 616 din 24 octombrie 2018.

În raport de obiectul şi conţinutul său, proiectul de lege face parte din categoria legilor ordinare.


	PREŞEDINTE,

Nicuşor HALICI
	PREŞEDINTE,

Dorel-Gheorghe CĂPRAR



	SECRETAR,

Aida – Cristina CĂRUCERU
	SECRETAR,

Alexandru –Ioan ANDREI

	COMISIA JURIDICĂ,

DE DISCIPLINĂ ŞI IMUNITĂŢI
	COMISIA PENTRU APĂRARE, ORDINE PUBLICĂ ŞI SIGURANŢĂ NAŢIONALĂ

	Nr.4c-13/959/2018
	4c-15/725/2018


Bucureşti, 30.10.2018  

PLx616/2018

RAPORT COMUN  

asupra proiectului de Lege privind declasificarea unor documente

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru apărare, ordine publică şi siguranţă naţională au fost sesizate spre dezbatere, în fond, în procedură de urgenţă cu Proiectul de Lege privind declasificarea unor documente, trimis cu adresa nr. PL-x 616 din 24 octombrie  2018.
Camera Deputaţilor este Cameră decizională, în conformitate cu dispoziţiile art.75 alin.(1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare.
Senatul, în calitate de primă Cameră sesizată, a adoptat propunerea legislativă în şedinţa din 22 octombrie 2018.

Consiliul Legislativ a avizat favorabil proiectul de lege, cu observaţii şi propuneri, conform avizului cu nr.792 din 6 august 2018.

Guvernul României a transmis un punct de vedere cu nr.1812/DPSG din 19 septembrie  2018 prin care precizează că Parlamentul va decide cu privire la oportunitatea adoptării acestui proiect de lege.
Comisia comună permanentă a Camerei Deputaţilor şi Senatului pentru exercitarea controlului parlamentar asupra activităţii Serviciului Român de Informaţii a transmis un aviz favorabil cu nr. 4c-23/1018 din 29 octombrie 2018.
Proiectul de lege are ca obiect de reglementare declasificarea Hotărârii Consiliului Suprem de Apărare a Ţării nr.17/2005 privind combaterea corupţiei, fraudei şi spălării banilor, precum şi a tuturor documentelor care conţin informaţii clasificate având ca temei această hotărâre, prin derogare de la prevederile art.24 din Legea nr.182/2002.
 De asemenea, se propune ca, de la data intrării în vigoare a legii, declasificarea să opereze de drept, fără nicio altă procedură, iar informaţiile să fie de interes public.
 Totodată, persoanele care se consideră vătămate într-un drept ori interes legitim de efectele produse de documentele prevăzute, să poată, în termen de 6 luni, să se adreseze instanţelor competente pentru constatarea încălcării drepturilor şi libertăţilor fundamentale şi repararea prejudiciului suferit.

         Comisia juridică, de disciplină şi imunităţi şi Comisia pentru apărare, ordine publică şi siguranţă naţională au dezbătut iniţiativa legislativă în şedinţa comună din data de 30 octombrie 2018.

  La şedinţă au fost prezenţi membrii celor două comisii conform listei de prezenţă.
  În temeiul prevederilor art.56 alin. (2) din Regulamentul Camerei Deputaţilor, republicat, cu modificările şi completările ulterioare, la dezbaterea proiectului de lege a participat, în calitate de invitat, doamna Mariana Moţ, secretar de stat în Ministerul Justiţiei.
În urma dezbaterilor, membrii Comisiei juridice, de disciplină şi imunităţi şi membrii Comisiei pentru apărare, ordine publică şi siguranţă naţională au hotărât, cu majoritate de voturi, să propună plenului Camerei Deputaţilor adoptarea Proiectului  de Lege privind declasificarea unor documente, cu amendamentele admise, prevăzute în Anexa nr. 1 care face parte integrantă din prezentul raport. Amendamentele respinse sunt redate în Anexa nr. 2.
În raport de obiectul şi conţinutul său, iniţiativă legislativă face parte din categoria legilor ordinare.

	PREŞEDINTE,

Nicuşor HALICI


	PREŞEDINTE,

Dorel-Gheorghe CĂPRAR

	SECRETAR,

Aida – Cristina CĂRUCERU
	SECRETAR,

Alexandru –Ioan ANDREI


Consilier parlamentar, Paul Şerban                                              Consilier parlamentar, Cătălin Chiper
                                                                                                      Consilier parlamentar, Luminiţa Oprea

Anexa nr. 1
A M E N D A M E N T E    ADMISE
	Nr.

crt.
	Text proiect de Lege

adoptat de Senat
	Amendamente propuse
	Motivaţii

	0
	1
	2
	3

	1
	Titlul legii

L E G E

privind declasificarea unor documente

	Nemodificat
	

	2
	Art.1.-(1) Prin derogare de la prevederile art.24 din Legea nr.182/2002 privind protecţiainformaţiilor clasificate, cu modificările şi completările ulterioare, se declasifică Hotărârea Consiliului Suprem de Apărare a Ţării nr.17/2005 privind combaterea corupţiei, fraudei şi spălării banilor, precum şi toate documentele care conţininformaţii clasificate având ca temei Hotărârea Consiliului Suprem de Apărare a Ţării nr.17/2005 privind combaterea corupţiei, fraudei şi spălării banilor.
(2) La data intrării în vigoare a prezentei legi, documentele prevăzute la alin.(1) sunt declasificate de drept, fără a mai fi necesară o altă procedură. 

(3) De la intrarea în vigoare a prezentei legi se desecretizează toate planurile de cooperare realizate de Direcţia Naţională Anticorupţie şi Serviciul Român de Informaţii în baza art.15 din Protocolul de cooperare dintre Parchetul de pe  lângă  Înalta Curte de Casaţie şi Justiţie şi Serviciul Român de Informaţii pentru îndeplinirea sarcinilor ce le revin în domeniul securităţiinaţionale nr.003064 din 4 februarie 2009.
	Art.1.-(1) Prin derogare de la prevederile art.24 din Legea nr.182/2002 privind protecţiainformaţiilor clasificate, cu modificările şi completările ulterioare, se declasifică Hotărârea Consiliului Suprem de Apărare a Ţării nr.17/2005 privind combaterea corupţiei, fraudei şi spălării banilor, precum şi toate documentele care conţinin informaţii clasificate având ca temei sau sunt încheiate în conformitate ori în baza Hotărârii Consiliului Suprem de Apărare a Ţării nr.17/2005 privind combaterea corupţiei, fraudei şi spălării banilor.

Autor: Grup PSD

Art .1 alin.(2)-(3) nemodificate
”(4) De la data intrării în vigoare a prezentei legi se desecretizează toate protocoalele şi/sau acordurile de colaborare şi cooperare încheiate între instituţiile statului roman, Serviciul Român de Informaţii, Direcţia Naţională Anticorupţie, Direcţia de Investigare a Infracţiunilor de Criminalitate Organizată şi Terorism, Consiliul Superior al Magistraturii şi Parchetul de pe lângă Înalta Curte de Casaţie şi Justiţie.”
Autor: dep. Mircea Gheorghe Drăghici


	

	3
	Art.2.-Începând cu data intrării în vigoare a prezentei legi, încetează efectele juridice ale documentelor prevăzute la art.1.
	Nemodificat
	

	4 
	Art.3.-(1) Documentele prevăzute la art.1 sunt centralizate de Comisia comună permanentă a Camerei Deputaţilor şi Senatului pentru exercitarea controlului parlamentar asupra activităţii SRI şi pot fi consultate de persoanele interesate la sediul acesteia. Acest drept se exercită la cerere şi constă în studierea nemijlocită a documentelor şi eliberarea de copii de pe acestea.

(2) Informaţiile cuprinse în documentele de la art.1 dobândesc, de la data intrării în vigoare a prezentei legi, caracter de informaţii de interes public.


	Art.3.- (1) Documentele prevăzute la art.1 sunt centralizate de Comisia comună permanentă a Camerei Deputaţilor şi Senatului pentru exercitarea controlului parlamentar asupra activităţii Serviciului Român de Informaţii şi pot fi consultate de persoanele interesate la sediul acesteia. Acest drept se exercită la cerere şi constă în studierea nemijlocită a documentelor şi eliberarea de copii de pe acestea.
Autor: Comisia juridică, de disciplină şi imunităţi
Comisia pentru apărare, ordine publică şi siguranţă  naţională

Nemodificat
	Tehnică legislativă, conform HP nr. 30/1993privind organizarea şifuncţionarea Comisiei comune permanente a Camerei Deputaţilorşi Senatului pentru exercitarea controlului parlamentar asupra activităţii Serviciului Român de Informaţii

	5 
	Art.4.-Persoanele care se consideră vătămate într-un drept ori într-un interes legitim de efectele produse de documentele prevăzute la art.1 au posibilitatea, în termen de 3 ani de la intrarea în vigoare a prezentei legi, să se adreseze instanţelor competente pentru constatarea încălcării drepturilor şilibertăţilor fundamentale şi repararea prejudiciului suferit.

	Nemodificat
	

	6 
	Art.5.-Cauzele în care au fost pronunţate hotărâri definitive şi în care au fost administrate probe  prin mijloace tehnice speciale în perioada de existenţă a documentelor prevăzute la art.1 şi până la intrarea în vigoare a prezentei legi, sunt supuse revizuirii. Competenţa revine primei instanţe care a soluţionat fondul cauzei.

	Nemodificat
	.

	7 
	
	”Art. 6 – Lucrătorii din Serviciul Român de Informaţii precum şi cei din toate instituţiile emitente, care pun la dispoziţia Comisiei comune permanente a Camerei Deputaţilor şi Senatului pentru exercitarea controlului parlamentar asupra activităţii Serviciului Român de Informaţii documente şi declaraţii care au ca temei Hotărârea nr.17/2005 a Consiliului Suprem de Apărare a Ţării, nu răspund penal, disciplinar, administrativsau financiar pentru acţiunile întreprinse în acest sens. ”

Autor: dep. Mircea Gheorghe Drăghici
	


                                        Anexa nr. 2

Amendamente respinse
	Nr. crt.


	Text Senat
	Amendament respins
	Motivare respingere
	Camera decizională

	1.
	Art.1.-(1) Prin derogare de la prevederile art.24 din Legea nr.182/2002 privind protecţia informaţiilor clasificate, cu modificările şi completările ulterioare, se declasifică Hotărârea Consiliului Suprem de Apărare a Ţării nr.17/2005 privind combaterea corupţiei, fraudei şi spălării banilor, precum şi toate documentele care conţin informaţii clasificate având ca temei Hotărârea Consiliului Suprem de Apărare a Ţării nr.17/2005 privind combaterea corupţiei, fraudei şi spălării banilor.


	Se elimină

Grup. USR
	1. 

2. S-a respins prin vot.
	Camera Deputaţilor



	2.
	Art.3.- (1) Documentele prevăzute la art.1 sunt centralizate de Comisia comună permanentă a Camerei Deputaţilor şi Senatului pentru exercitarea controlului parlamentar asupra activităţii SRI şi pot fi consultate de persoanele interesate la sediul acesteia. Acest drept se exercită la cerere şi constă în studierea nemijlocită a documentelor şi eliberarea de copii de pe acestea.


	Se elimină

Grup. USR
	1. 

2. S-a respins prin vot.
	Camera Deputaţilor

	3.
	Art.5.-Cauzele în care au fost pronunţate hotărâri definitive şi în care au fost administrate probe  prin mijloace tehnice speciale în perioada de existenţă a documentelor prevăzute la art.1 şi până la intrarea în vigoare a prezentei legi, sunt supuse revizuirii. Competenţa revine primei instanţe care a soluţionat fondul cauzei.
	Se elimină

Grup. USR
	1. 

2. S-a respins prin vot.
	Camera Deputaţilor


8

